b'\n_START_ARTICLE_\nMichael Tarnat\n_START_SECTION_\nVarhainen ura\n_START_PARAGRAPH_\nTarnat aloitti jalkapalloilun SV Hilden-Nordissa. Ammattilaisuransa h\xc3\xa4n aloitti vuonna 1991 MSV Duisburgissa. Ensimm\xc3\xa4isen Bundesliiga-ottelunsa h\xc3\xa4n pelasi 2. elokuuta 1991 kotiottelussa VfB Stuttgartia vastaan. Ensimm\xc3\xa4isen maalinsa h\xc3\xa4n teki ottelussa VfB Leipzigia vastaan 23. elokuuta 1993. Kes\xc3\xa4ll\xc3\xa4 2004 h\xc3\xa4n siirtyi Karlsruher SC:iin, jossa h\xc3\xa4n p\xc3\xa4\xc3\xa4si heti avauskokoonpanoon. H\xc3\xa4net opittiin tuntemaan kovasta laukauksestaan ja h\xc3\xa4nest\xc3\xa4 tuli yksi Bundesliigan parhaita vapaapotkun antajia. Kolmen kauden aikana h\xc3\xa4n teki Karlsruhessa seitsem\xc3\xa4n maalia 81 ottelussa.\n_START_SECTION_\nBayern M\xc3\xbcnchen\n_START_PARAGRAPH_\nVuonna 1997 Bayern M\xc3\xbcnchen osti Tarnatin ja h\xc3\xa4nen joukkuetoverinsa Thorsten Finkin. H\xc3\xa4n pelasi pelipaikallaan niin hyvin, ett\xc3\xa4 piti pelipaikkansa avauksessa l\xc3\xa4hes koko kauden pit\xc3\xa4en M\xc3\xbcnchenin t\xc3\xa4htipelaaja Bixente Lizarazun vaihtopenkill\xc3\xa4. Bayern-aika oli erityisen menestyksek\xc3\xa4s, sill\xc3\xa4 h\xc3\xa4n voitti Saksan mestaruuden 1999, 2000, 2001 ja 2003, Saksan cupin 1998, 2000 ja 2003 sek\xc3\xa4 Mestareiden liigan 2001. Lis\xc3\xa4ksi h\xc3\xa4n pelasi vuonna 1999 Manchester Unitedia vastaan Mestareiden liiga ottelussa, joka p\xc3\xa4\xc3\xa4ttyi Manchesterin 2-1 voittoon._NEWLINE_Kaudella 1999-2000 ottelu Eintracht Frankfurtia vastaan lienee erikoisin Tarnatin uralla, sill\xc3\xa4 kyseisess\xc3\xa4 ottelussa h\xc3\xa4n joutui pelaamaan puoli tuntia maalivahtina Oliver Kahnin ja h\xc3\xa4nen korvaajansa Bernd Dreherin loukkaannuttua. Tarnat p\xc3\xa4\xc3\xa4sti maalin pelattuaan vain kaksi minuuttia. Bayern kuitenkin voitti ottelun, kun Samuel Kuffour onnistui maalinteossa pelin lopussa.\n_START_SECTION_\nManchester City ja Hannover 96\n_START_PARAGRAPH_\nUransa loppupuolella Tarnat alkoi k\xc3\xa4rsi\xc3\xa4 loukkaantumisista ja h\xc3\xa4n j\xc3\xa4i usein Bayernin avauskokoonpanon ulkopuolelle. Kuuden Bayern-kauden, 122 Bundesliiga-ottelun ja kahdeksan maalin j\xc3\xa4lkeen h\xc3\xa4n siirtyi vuonna 2003 Manchester Cityyn, jossa h\xc3\xa4n pelasi 32 ottelua ennen siirtymist\xc3\xa4\xc3\xa4n Hannoveriin. I\xc3\xa4kkyydest\xc3\xa4\xc3\xa4n huolimatta h\xc3\xa4n on edelleen arvostettu puolustaja ja vakiopelaaja seurassaan.\n_START_SECTION_\nMaajoukkueura\n_START_PARAGRAPH_\nTarnat kutsuttiin ensimm\xc3\xa4ist\xc3\xa4 kertaa maajoukkueeseen 9. lokakuuta 1996, jolloin h\xc3\xa4n debytoi vuoden 1998 MM-kilpailujen karsinnoissa Armeniaa vastaan. Lopputurnauksessa h\xc3\xa4n edusti Saksaa nelj\xc3\xa4ss\xc3\xa4 ottelussa. Maajoukkueessa h\xc3\xa4n pelasi 19 ottelua, joissa h\xc3\xa4n teki yhden maalin.'